User:Ranadasnews/sandbox

Kolkata24x7

সালটা ২০১৩৷ মধ্য এপ্রিল মাস৷ বাংলা নববর্ষের শুরু৷ সেই ‘কালোদিনে’ বাংলার সংবাদমাধ্যমে নেমে আসে এক বিপর্যয়৷ রাতারাতি বেকার হয়ে পড়েন প্রায় দু’হাজার সাংবাদিক, সংবাদকর্মী৷ সেই বিপর্যয়কে মাথায় নিয়ে কলকাতার কিছু ছেলেমেয়ে বেঁচে থাকার জন্য এক অন্য লড়াই শুরু করে৷ চিরাচরিত সংবাদমাধ্যমের আর ভরসা না করে মাথা গলিয়ে দেয় ওয়েব দুনিয়ায়৷ সেই বছরের জুন মাসে কলকাতা তথা বাংলার প্রথম নিউজ পোর্টাল আত্মপ্রকাশ করে৷ শুরুতে সেই পোর্টালের নাম ছিল ekolkata24.com

পরবর্তী সময়ে নানা ‘খেলা’র মাধ্যমে ekolkata24.com ভিন্ন নামে এগিয়ে চলে৷ এই ekolkata24.com নামের নিউজ পোর্টালটি বাংলার সংবাদ জগতকে এক নতুন দিশা দেখায়৷ তারপর একে একে প্রথম সারির সংবাদমাধ্যমগুলি ডিজিটালের পথে হাঁটতে শুরু করে৷ শুধুমাত্র আর্থিক এবং নামের জোরে চিরাচরিত সংবাদমাধ্যমগুলি ওয়েব দুনিয়ায় মাথাচাড়া দিয়েছে৷ আর এই যাত্রা শুরুর পিছনে ছিল এমন একজন, যিনি মেঘনাথের মতো অন্তরালে থেকে সমস্ত রকম সহযোগিতা করেছিল৷ তার নাম আজও কেউ জানে না৷ সেই অন্তর্জালে থাকা মেঘনাথের নাম একদিন প্রকাশ হবে৷ তবে, বাংলা সংবাদ জগতে মুড়িমুরকির মতো নিউজ পোর্টাল গজিয়ে উঠলেও, অন্তর্জালের সেই খেলা আজও কেউ ধরতে পারেনি৷ কিন্তু, এখনও তারা ঠিক বুঝে উঠতে পারেনি নিউজ পোর্টালকে কীভাবে এগিয়ে নিয়ে যেতে হয়৷ যা পেরেছিল ইতিহাস হয়ে যাওয়া ekolkata24.com নামের নিউজ পোর্টালটি৷

অন্যদিকে, বাংলার প্রথম নিউজ পোর্টাল নানান কারণে হারিয়ে যেতে শুরু করেছে৷ আর প্রথম যে নামের নিউজ পোর্টাল বাংলা বাজারে আত্মপ্রকাশ করেছিল, সেই ekolkata24.com নামটা এখন ইতিহাস৷ আমরা সেই নামকে ইতিহাসের পাতা থেকে তুলে আনার চেষ্টা করছি৷ তথাকথিত ব্রেকিং নিউজের পথে না হেঁটে একটু অন্য পথে চলতে চাইছি৷ যারা আক্ষরিক অর্থে সংবাদমাধ্যমকে ভালোবাসে, তাদের জন্যই গড়ে তুলতে চাইছে তাদের পছন্দমতো একটা প্ল্যাটফর্ম তৈরি করতে৷ তাদের জন্য ekolkata24.com পরিবারের সদস্য হওয়ার জন্য পথ খোলা 24×7.

আর আমরা কারা? এই প্রশ্ন হয়তো পাঠকের মনে উঁকি মারছে৷ আমরা সেই সংবাদকর্মী, যারা কারও কাছে মাথানত না করে প্রকৃত সংবাদ সবার কাছে তুলে ধরতে চাই৷ একট হারিয়ে যাওয়া ইতিহাসকে বাঁচিয়ে তুলতে চাই৷ আশাকরি, বাংলা মানুষ এবং বাঙালিরা আমাদের পাশে থাকবেন!